LIITE

Lisätään päätöksen 2014/932/YUTP liitteessä (Luettelo 1 artiklan 1 kohdassa, 2 a artiklan 1 kohdassa sekä 2 b artiklan 1 ja 2 kohdassa tarkoitetuista henkilöistä ja yhteisöistä) olevan alaotsikon ”Henkilöt” alle kohdat seuraavasti:

”10. Mansur Al-Sa’adi Nimi alkuperäisessä kirjoitusmuodossaan: منصور السعادي Nimeäminen: kenraalimajuri, Huthi-ryhmän komentaja Jemenin merivoimissa ja rannikkovartiostossa. Syntymäaika: 1988. Syntymäpaikka: Jemen. Hyvälaatuinen alias: ei saatavilla. Huonolaatuinen alias: a) Mansoor Ahmed Al Saadi b) Mansur Ahmad al-Sa’adi c) Abu Sajjad. Kansalaisuus: Jemen. Passin numero: ei saatavilla. Kansallinen henkilötunnus: ei saatavilla. Osoite: Jemen.YK nimesi:26.9.2022. Lisätietoja: Huthi-ryhmän esikuntapäällikkö merivoimissa, suunnitellut hyökkäyksiä, jotka ovat johtaneet kuolonuhreihin kansainvälisessä meriliikenteessä Punaisellamerellä, johtavassa asemassa Huthi-ryhmän merioperaatioissa, jotka uhkaavat suoraan Jemenin rauhaa, turvallisuutta tai vakautta. Fyysinen kuvaus: silmien väri: ruskea; hiusten väri: ruskea. Linkki Interpolin ilmoitukseen YK:n turvallisuusneuvoston pakotteista: https://www.interpol.int/en/How-we-work/Notices/View-UN-Notices-Individual

Lisätietoja, jotka on saatu pakotekomitean toimittamasta selostuksesta luetteloon merkitsemisen perusteiksi:

Päätöslauselman 2140 nojalla perustettu turvallisuusneuvoston komitea asettaa ohjeidensa jakson 5 h) mukaisesti saataville selostuksen perusteista, joiden perusteella henkilöiden, ryhmien, yritysten ja yhteisöjen nimet on merkitty pakoteluetteloon.

Perusteiden selostuksen julkaisupäivä komitean verkkosivustolla: 26.9.2022.

Mansur Al-Sa’adi nimettiin 26. syyskuuta 2022 päätöslauselman 2140 (2014) 11 ja 15 kohdan nojalla, koska hän täyttää päätöslauselman 2140 (2014) 17 kohdassa esitetyt nimeämisperusteet, mukaan lukien ne, jotka mainitaan päätöslauselman 2216 (2015) 19 kohdassa.

Mansur Al-Sa’adi on osallistunut Jemenin rauhaa, turvallisuutta tai vakautta uhkaaviin tekoihin ja tukenut niitä, mukaan lukien rikkomukset kohdennettua aseidenvientikieltoa kohtaan.

Lisätietoja:

Al-Sa’adi nimettiin, koska hän on osallistunut Huthi-ryhmän merioperaatioihin, jotka uhkaavat Jemenin rauhaa, turvallisuutta ja vakautta, ja johtanut niitä. Näin ollen päätöslauselman 2140 (2014) 17 kohdassa esitetyt nimeämisen edellytykset täyttyvät. Al-Sa’adi on Huthi-ryhmän esikuntapäällikkönä merivoimissa suunnitellut hyökkäyksiä, jotka ovat johtaneet kuolonuhreihin kansainvälisillä aluksilla Punaisellamerellä. Huthi-ryhmän merivoimat ovat toistuvasti laskeneet mereen merimiinoja, jotka kansainvälisten ihmisoikeusjärjestöjen mukaan aiheuttavat riskin kauppa- ja kalastusaluksille sekä humanitaarista apua kuljettaville aluksille. Al-Sa’adi on myös auttanut salakuljettamaan aseita hutheille Jemenissä päätöslauselman 2216 (2015) 14 kohdassa vahvistetun kohdennetun asevientikiellon vastaisesti.

Aktiivisen sotilaallisen roolin todentaminen:

— Al-Sharea News (arabian kielellä) - ”Huthien tekemien hyökkäysten suunnittelijat” (https://alsharaeanews.com/2021/03/08/54527/) [sivustolla vierailtu 11.2.2022] 3. (”Huthi-ryhmän ilma- ja merivoimien kahdella salaperäisellä henkilöllä, Mansour Al-Sa’adilla ja Ahmed Al-Hamzilla, oli ratkaiseva rooli Jemenin sodassa. He laajensivat sotaa niin, että se uhkasi Saudi-Arabian maa-alueita ja Punaisenmeren turvallisuutta.”) (”Al-Sa’ad piileskelee kutsumanimen ”Abu Sajjad” takana, hän on tunnettu Punaisenmeren emiirinä ja hänen päävastuunaan on organisoida uudelleen merivoimat ja rannikkovartiosto, joiden tehtävänä on häiritä koalition sotalaivoja ja kiristää kansainvälistä yhteisöä uhkaamalla laivaväyliä.”)

— Yemeni News Agency (SABA) (arabian kielellä) - ”Qahimille, Al-Mushkille ja Berrylle tiedotettiin Al-Hodeidahin piirikunnissa tehdyn hyökkäyksen aiheuttamista vahingoista” (https://www.saba.ye/ar/news3174373.htm) [sivustolla vierailtu 11.2.2022] (”Heille tiedotettiin myös – kansallisen ryhmän jäsenten, kenraalimajuri Mansour Al-Sa’adin ja kenraalimajuri Muhammad al-Qadrin lisäksi – sen tuhon laajuudesta, jota asuinrakennuksille, kouluille, sairaaloille ja hallintorakennuksille oli aiheutettu al-Durayhimin kaupungissa, Al-Jahin alueella Bait Al-Faqihin piirikunnassa.”)

— Asharq al-Awsat (englannin kielellä) – ”Vanhempien komentajien kuolemat ajavat huthit sekasortoon” (https://english.aawsat.com/home/article/1246521/death-senior-commanders-leaves-houthis-disarray) [sivustolla vierailtu 11.2.2022] (Artikkelissa nimetään Al-Sa’adi ”vanhemmaksi johtajaksi” mutta väitetään virheellisesti, että hänet olisi surmattu. Siinä todetaan myös, että Al-Sa’adin vastuulla on valvoa aseiden salakuljetusta Jemenin rannikolla.)

— 26 September News (arabian kielellä) - ”Merivoimat juhlistavat syyskuun 21. päivän vallankumousta” (https://www.26sep.net/index.php/newspaper/26topstory/24381-21-8) [sivustolla vierailtu 11.2.2022] (”Tapahtumaan osallistui merivoimien esikuntapäällikkö, kenraalimajuri Mansour Al-Sa’adi.”)

11. Motlaq Amer Al-Marrani Nimi alkuperäisessä kirjoitusmuodossaan: مطلق عامر المراني Nimeäminen: Huthien kansallisen turvallisuusviraston (NSB) (entinen) apulaisjohtaja. Syntymäaika:1.1.1984. Syntymäpaikka: Al-Jawf, Jemen. Hyvälaatuinen alias: a) Mutlaq Ali Aamer Al Marrani b) Abu Emad. Huonolaatuinen alias: ei saatavilla. Kansalaisuus: Jemen. Passin numero: ei saatavilla. Kansallinen henkilötunnus: ei saatavilla. Osoite: Jemen. Nimeämispäivä:26.9.2022. Lisätietoja: Huthien kansallisen turvallisuusviraston entinen apulaisjohtaja, valvoi NSB:n vangitsemia henkilöitä, joita kidutettiin ja kohdeltiin muulla tavoin kaltoin vankeuden aikana, suunnitteli ja johti humanitaaristen työntekijöiden laittomia pidätyksiä ja vangitsemisia sekä humanitaarisen avun laittomia haltuunottoja kansainvälisen humanitaarisen oikeuden vastaisesti. Fyysinen kuvaus: silmien väri: ruskea; hiusten väri: ruskea. Linkki Interpolin ilmoitukseen YK:n turvallisuusneuvoston pakotteista: https://www.interpol.int/en/How-we-work/Notices/View-UN-Notices-Individual

Lisätietoja, jotka on saatu pakotekomitean toimittamasta selostuksesta luetteloon merkitsemisen perusteiksi:

Päätöslauselman 2140 nojalla perustettu turvallisuusneuvoston komitea asettaa ohjeidensa jakson 5 h) mukaisesti saataville selostuksen perusteista, joiden perusteella henkilöiden, ryhmien, yritysten ja yhteisöjen nimet on merkitty pakoteluetteloon.

Perusteiden selostuksen julkaisupäivä komitean verkkosivustolla: 26.9.2022.

Motlaq Amer Al-Marrani nimettiin 26. syyskuuta 2022 päätöslauselman 2140 (2014) 11 ja 15 kohdan nojalla, koska hän täyttää päätöslauselman 2140 (2014) 17 kohdassa esitetyt nimeämisperusteet, mukaan lukien ne, jotka mainitaan päätöslauselman 2216 (2015) 19 kohdassa ja päätöslauselman 2140 (2014) 18 kohdan c alakohdassa.

Motlaq Amer Al-Marrani on osallistunut Jemenin rauhaa, turvallisuutta tai vakautta uhkaaviin tekoihin, muun muassa sovellettavan kansainvälisen humanitaarisen oikeuden rikkomiseen ja ihmisoikeusloukkauksiin sekä humanitaarisen avun saannin estämiseen Jemenissä.

Lisätietoja:

Al-Marrani on merkitty luetteloon sellaisten laittomien kidutusten ja vangitsemisten järjestämisestä, jotka uhkaavat Jemenin rauhaa, turvallisuutta ja vakautta, mukaan lukien teot, jotka rikkovat sovellettavaa kansainvälistä humanitaarista oikeutta ja ovat johtaneet humanitaarisen avun saannin estämiseen Jemenissä. Näin ollen hän täyttää päätöslauselman 2140 (2014) 17 kohdassa esitetyt nimeämisperusteet, sellaisina kuin ne ovat tarkennettuina päätöslauselman 2216 (2015) 19 kohdassa ja päätöslauselman 2140 (2014) 18 kohdan c alakohdassa.

Huthien kansallisen turvallisuusviraston entisenä apulaisjohtajana Al-Marrani johti humanitaaristen työntekijöiden ja muiden humanitaarisen avun parissa työskennelleiden pidättämistä, vangitsemista ja kaltoinkohtelua. Hänen todettiin myös käyttäneen väärin määräys- ja vaikutusvaltaansa humanitaarisen avun toimitusten suhteen saadakseen henkilökohtaista hyötyä. Jemeniä käsittelevä asiantuntijapaneeli dokumentoi nämä toimet vuoden 2018 loppuraportissaan (ks. S/2018/594, 193 kohta).

Jemeniä käsittelevä asiantuntijapaneeli on myös dokumentoinut, että Al-Marrani valvoi NBS:n vangitsemia henkilöitä, joiden kerrotaan joutuneen kidutuksen ja muun kaltoinkohtelun kohteeksi vankeutensa aikana. Hän on myös vastuussa yritys- ja pankinjohtajien kiristämisestä, pelottelusta ja laittomista pidätyksistä sekä uhkauksista syyttää heitä yhteistyöstä vihollisen kanssa ja vakoilusta vihollisen lukuun, jos he kieltäytyvät noudattamasta oikeuden määräämän hallinnoijan antamia määräyksiä.

Ihmisoikeusloukkauksiin liittyvän roolin todentaminen:

— Human Rights Watch Report (englannin kielellä) – ”Jemen: Huthien ottamat panttivangit” (https://www.hrw.org/news/2018/09/25/yemen-houthi-hostage-taking#) [sivustolla vierailtu 11.2.2022] 4.

— Al Ain News (arabian kielellä) – ”Amer Al-Marrani: huthien ’mustien missioiden’ mies” (https://al-ain.com/article/amer-marani-yemen) [sivustolla vierailtu 11.2.2022] (”Huthien sotilaalliset joukot myöntävät neljännelle veljelle Mutlaq Al-Marranille prikaatikenraalin arvon ja Abu Emad -kutsumanimen. Hänen terroritoiminnastaan on tullut kansainvälinen huolenaihe, koska hän on yksi vaarallisimmista johtajista tiedustelupalvelussa, joka on ollut osallisena tekoihin, joilla rikotaan räikeästi jemeniläisten oikeutta elämään.”

— Al Marjie (arabian kielellä) – ”Abu Imad Al-Marani: Naisten värväämisestä ja avustusrahojen ryöstämisestä vastannut huthijohtaja” (https://www.almarjie-paris.com/15182) [sivustolla vierailtu 11.2.2022] (”Nainen myös vahvisti miehen värvänneen nuoria naisia ja houkutelleen heitä töihin hutheille. Hän lisäsi, että mies ’pakotti heidät esiintymään epäsiveellisissä videoissa voidakseen sen jälkeen painostaa ja kiristää heitä sekä antaa heille erinäisiä tehtäviä’. Mies pidätti tiettyjen järjestöjen työntekijöitä ja viranhaltijoita voidakseen myöhemmin asettaa kyseisille järjestöille omia ehtojaan. Nainen paljasti, että Al-Marrani rekrytoi kymmeniä tyttöjä käyttäen hyväkseen heidän tarvettaan ansaita rahaa ja lähetti heidät ajamaan vastustajiaan ansaan.”

— Al Arabiya (arabian kielellä) - ”Yhdysvaltalaispakotteiden alaisista huthi-johtajista paljastui ’järkyttäviä’ yksityiskohtia” تفاصیل "مرعبة "عن قیادات حوثیة طالتھا عقوبات أمیركیة) (alarabiya.net)) [sivustolla vierailtu 11.2.2022] (”Al-Marrani oli myös osallisena kaapattuihin henkilöihin kohdistuneissa vakavissa loukkauksissa ja kidutuksissa. Lisäksi aktivisti ja entinen jemeniläisvanki Samira Al-Houri paljasti, että Al-Marrani oli osallisena siveys- ja talousrikoksissa ja poliittisten päättäjien ja heimojohtajien ansaan ajamisessa, ja korosti samassa yhteydessä, että Al-Marrani otti vastuulleen tyttöjen värväämisen voidakseen vakoilla kansainvälisten järjestöjen ja Yhdistyneiden kansakuntien henkilöstön toimintaa. Lisäksi Al-Marranin kerrotaan perivän näiltä järjestöiltä maksuja ja jakavan valtavia summia, miljoonia dollareita, muutamien työntekijöidensä kanssa, jotka ovat alkaneet pelätä hänen julmuuttaan ja uhkauksiaan.”

— Al-Mashhad al-Araby (arabian kielellä) – ”Huthit kiristivät avustusjärjestöjä: Mikä oli sotilaallisten joukkojen rooli?” (https://almashhadalaraby.com/news/133104) [sivustolla vierailtu 11.2.2022] Komitean pakoteluettelon muutoksia koskevat lehdistötiedotteet ovat saatavilla komitean verkkosivuston osiosta ”Press Releases” verkko-osoitteessa https://www.un.org/securitycouncil/sanctions/2140/press-releases Komitean pakoteluettelon päivitetty versio HTML-, PDF- ja XML-muodossa on saatavilla verkko-osoitteessa https://www.un.org/securitycouncil/sanctions/2140/materials